Diari Oficial de la Generalitat Valenciana


Sumari del DOGV 170, del 15-06-1984 (1984/803086)

RESOLUCIÓ de 25 de maig de 1984, de la Direcció General de Cooperació, per la qual es fa públic el text del Conveni Col.lectiu del personal contractat laboral de la Generalitat Valenciana, de 17 d'abril de 1984.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   170

Data del DOGV
:   15-06-1984

Secció del DOGV
:   ALTRES DISPOSICIONS

Número del document
:   1984/803086


Data del document
:   25-05-1984

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 25 de maig de 1984, de la Direcció General de Cooperació per la qual es fa públic el text del Conveni Col.lectiu del Personal Contractat Laboral de la Generalitat Valenciana, de 17 d'abril de 1984.  
Vist el text del Conveni Col·lectiu d'àmbit d'aquesta Comunitat Autònoma, del Personal Contractat Laboral de la Generalitat, subscrit el passat 17 d'abril per la Comissió Negociadora formada per representants de la Generalitat i del Comité d'Empresa, presentat en aquesta Direcció General el 16 de maig, i segons que disposa l'article 90.2 i 3 de la Llei 8/1980, de 10 de març, i l'article 2 del Reial Decret 1040/1981, de 22 de maig, aquesta Direcció General de Cooperació i Col·locació,   
ACORDA:   
Primer  
Ordenar-ne la inscripció en el Registre de Convenis Col·lectius de Treball d'aquesta Direcció General.   
Segon  
Ordenar-ne el dipòsit en l'Oficina corresponent d'aquesta Direcció General.   
Tercer  
Disposar-ne la publicació en el Diari Oficial de la Generalitat Valenciana.   
València, 25 de maig de 1984.   
El Director General de Cooperació i Col·locació,  
JOAN ALEGRE I LOPEZ  
CONVENI COL·LECTIU DEL PERSONAL CONTRACTAT LABORAL DE LA GENERALITAT VALENCIANA, DE 17 D'ABRIL DE 1984  
CAPITOL I  
Ambit d'aplicació  
Article 1.r Finalitat i àmbit funcional.  
Aquest Conveni empresarial estableix i regula les normes per les quals han de regir-se les condicions de treball del personal laboral de la Generalitat Valenciana, que presta els serveis en els distints Centres Directius, tant en serveis centrals i perifèrics com en organismes autònoms dependents d'aquella i que no estiguen inclosos en les transferències de l'Administració Central o Perifèrica de l'Estat.   
Article 2.n Ambit personal.   
1. Per personal laboral de la Generalitat Valenciana s'entén el treballador fix, inferí o eventual que exerceix les activitats en les distintes unitats administratives, d'acord amb la legislació vigent en la matèria, i que no ha estat objecte de transferència a la Generalitat Valenciana per part de l'Administració de l'Estat.   
2. Queden exclosos del camp d'aplicació d'aquest Conveni:   
2.1. El personal, la relació del qual amb la Generalitat Valenciana derive d'un contracte administratiu.   
2.2. El personal que presta serveis en empreses de caràcter públic o privat que tinguen subscrit contracte d'obres o serveis amb la Generalitat Valenciana.   
2.3. Els professionals, la relació dels quals amb la Generalitat es derive de l'acceptació d'una minuta o pressupost per a la realització d'una obra o servei.   
2.4. El personal laboral subjecte a la relació amb alguna de les Administracions de l'Estat i adscrit a la Generalitat Valenciana mitjançant els oportuns Decrets de transferències, cessió o qualsevol de les fórmules de subrogació per la Generalitat Valenciana previstes en la legislació vigent.   
3. Les exclusions anteriors s'entenen sense perjudici que, per part de la Generalitat Valenciana, s'instrumenten els mecanismes necessaris a fi de realitzar-hi, si convé, les adhesions posteriors pels procediments legals establerts a l'efecte.   
Article 3.r Ambit territorial.   
Aquest Conveni serà d'aplicació en l'àmbit administratiu de la Generalitat Valenciana, que comprén les províncies d'Alacant, Castelló i València.   
Article 4.t Ambit temporal.   
Aquest Conveni entrarà en vigor el dia de la publicació en el Diari Oficial de la Generalitat Valenciana, encara que els efectes econòmics es retrotrauran a l'1 de gener de 1984, i tindrà el termini de validesa d'un any.   
A partir de l'1 de gener de 1985, hom cobrarà un complement, a compte del nou Conveni, xifrat en el 80 % de l'increment que experimenten els crèdits de personal dels Pressupostos Generals del Consell per a 1985, aplicat sobre la retribució mensual bruta efectivament acreditada durant 1984, exclosos els complements de llocs de treball i dedicació exclusiva.   
Article 5.é Prórroga i denúncia.   
Les parts es comprometen a la iniciació de la negociació del nou Conveni, 45 dies abans d'acabar la vigència d'aquest, sempre que hi haja denúncia formal d'una de les parts davant de l'altra. Si no hi ha denúncia s'entendrà prorrogat d'any en any.  
Sense perjudici d?açò anterior, qualsevol de les parts podrà denunciar aquest Conveni, a partir del moment en què la Presidència de la Generalitat lliure formalment al Comité d'Empresa una proposta de normes reguladores del personal al servei de la Generalitat.   
Article 6.é Norma no discriminatòria.   
Hom no podrà discriminar cap empleat de la Generalitat Valenciana subjecte al present Conveni per raons d'edat, sexe ideologia política, sexualitat o religió, en cap aspecte de la relació jurídico-laboral.   
Article 7.é Condició més beneficiosa.   
La normativa contemplada en aquest Conveni respectarà les condicions més beneficioses de caràcter econòmic o de qualsevol altra classe a nivell personal, en concepte anual, que excedesquen del que determina aquest Conveni.   
CAPITOL II  
Revisió, absorció i garanties  
Article 8.é Absorció i compensació.   
Les condicions econòmiques establertes en aquest Conveni seran compensades i absorbides en còmput anual i global amb les ja existents en el moment de l'entrada en vigor, siga quin siga l?origen , denominació i forma d' aquestes .   
Article 9.é Garanties.   
9.1. Les condicions pactades formen un tot orgànic, i a efectes de l'aplicació pràctica seran considerades globalment.   
9.2. Es crea la Comissió de Vigilància, Interpretació, Arbitratge i Conciliació, per a la correcta aplicació del Conveni.   
La Comissió esmentada estarà integrada per 6 vocals, tres per cada part, entenent que la representació sindical serà elegida pel Comité d'Empresa entre els seus membres, i els del Consell pel Ple del Consell. Cada part podrà ser assistida per aquells assessors que considere convenient. Els acords hauran de ser presos per unanimitat.   
Serà necessàriament membre de la Comissió de Vigilància, Interpretació, Arbitratge i Conciliació el responsable del personal laboral del Consell.   
Serà constituïda dins dels 15 dies següents a la data de publicació del Conveni en el Diari Oficial de la Generalitat Valenciana, i en la reunió constitutiva s'establirà el programa de treball, la freqüència de les reunions i d'altres condicions que n'han de regir el funcionament.   
Els acords que s'hi adopten quedaran reflectits en l'acta presa en cada reunió i tindran caràcter vinculant per a ambdues parts.   
9.3. El contracte de Treball que vincule a l'empleat del Consell amb aquest estarà basat en el principi de garantia d'estabilitat en l'ocupació, amb les excepcions previstes en la Llei.   
CAPITOL III  
Organització del personal  
Article 10. Classificació professional  
10.1. El personal laboral al servei de la Generalitat Valenciana serà classificat, d'acord amb la titulació requerida per a la contractació i amb les funcions que exercesca, dins dels cinc grups següents de categories equivalents als dels funcionaris de l'Administració Civil de l'Estat.   
Categoría A. Titulats Superiors.-Equivalent al personal funcionari d'índex 10, grau 3 i coeficient de proporcionalitat 5.   
Al personal d'aquesta categoria correspon l'exercici de funcions directives o professionals, per a l?execució de les quals calga estar en possessió del corresponent títol professional expedit per una Facultat o Escola Tècnica Superior.   
Categoría B. Titulats Mitjans.-Equivalent al personal funcionari d'índex 8, grau 2 i coeficient 3,6.   
El personal d'aquesta categoria exercirà activitats de col·laboració i suport a les funcions del personal de la categoria A sota la seua dependència, i les professionals pròpies de la titulació. Haurà d'estar en possessió del corresponent títol professional expedit pel Centre Universitari legalment facultat.   
Categoría C. Administratius 1.a Equivalent al personal funcionari d'índex 6, grau 2, coeficient 2,6.   
Treballadors que, a les ordres del Director o Cap d'una unitat administrativa, realitzen amb responsabilitat i iniciativa, qualificada, activitats de caràcter burocràtic que necessiten una preparació específica i reconeguda.   
Administratius 2.ªEquivalent al personal funcionari d'índex 6, grau 1, coeficient 2,3.   
Treballadors que, tot realitzant les funcions dins d'una unitat administrativa, coordinats per un administratiu de 1.ª, realitzen activitats que necessiten un perfeccionament superior al de les tasques repetitives o simples del personal de categoria D.   
En els dos casos (Administratius de 1.ª i 2.ª), caldrà estar en possessió de la titulació d'Ensenyament Mitjà (Batxillerat, Formació Professional de 2.n Grau) o equivalent.   
Categoría D. Auxiliars Administratius.-Equivalent al personal funcionari d'índex 4, grau I, coeficient 1,7.   
Treballadors encarregats de tasques que consisteixen en operacions repetitives o simples, relatives al treball d'oficina o despatx i que no necessiten una responsabilitat directa.   
Caldrà estar en possessió del títol d'Educació General Bàsica, Graduat Escolar o equivalent.   
Categoria E. Subalterns.-Equivalent a personal funcionari d'índex 3, grau 1, coeficient 1,3.   
Treballadors encarregats de tasques subalternes de les realitzades per persones de categories superiors. S'enquadren en aquest grup totes les subcategories vigents en l'Administració Civil de l'Estat que realitzen funcions específicament subalternes o de caràcter general en les distintes unitats administratives.   
Caldrà estar en possessió del títol d'Estudis Primaris, Escolaritat o equivalent.   
Categoría F. Mecànics i conductors.-Treballadors del Consell que, tot i estant en possessió del corresponent permís de conduir, i acreditant coneixements professionals de mecànica, condueixen els cotxes oficials del Consell. Equivalents al personal funcionari de nivell 3, grau 1, coeficient 1,5.   
Caldrà estar en possessió del títol d'Estudis Primaris, Escolaritat o equivalent, així com del Carnet de Conduir Categories B i C.   
Article 11. Plantilles.   
Quan la Generalitat Valenciana aprove per a cada una de les Conselleries, d'acord amb la normativa general i segons que   
preveuen els Decrets i Reglaments de Règim Intern d'organització i estructuració, la plantilla orgànica corresponent, tot delimitant per a cada lloc de treball la categoria que li corresponga, les tasques que se li assignen, la titulació específica exigida, el nivell orgànic adequat, així com, si convé, les condicions d'exclusivitat, penositat, perillositat i d'altres que puguen ser reconegudes, al personal laboral se li assignarà el lloc corresponent dins d'aquesta.   
Article 12. Destinacions.   
El personal contractat laboral de la Generalitat Valenciana serà destinat a les diferents unitats administratives d'aquesta. Alhora, se li podran assignar les funcions de les direccions corresponents d'aquelles unitats en els termes que establesca la legislació vigent, i el treballador tindrà dret a les retribucions corresponents en aquestes funcions mentre que en dure l'assignació.   
L'escrit d'assignació de les funcions corresponents a les direccions de les distintes unitats administratives, així com el cessament, serà remés per a la publicació en el Diari Oficial de la Generalitat Valenciana.   
CAPITOL IV  
Provisió de vacants. Proves i modificació de plantilles  
Article 13. Ingressos i període de prova.   
La Comissió de Vigilància, Interpretació i Arbitratge serà la que en cada cas elaborarà les normes per les quals haurà de regir-se la contractació del personal laboral.   
Article 14. Ascensos i provisió de vacants.   
El Consell es compromet, a través de les Juntes de Classificació de llocs de treball, creades per Ordre de 8 de març de 1984, a procedir abans del 31 de desembre de l984 a la revisió de les categories professionals d'aquells treballadors que estiguessen exercint funcions de categoria superior i estiguen en possessió de la titulació exigida. En cos de desacord podran sotmetre la qüestió a la Comissió de Vigilància, Interpretació i Conciliació, tot sense perjudici de les facultats de la jurisdicció competent.   
Tots els empleats podran ser destinats a treballs de categoria superior. L'empleat que realitze funcions de categoria superior a les que corresponguen a la categoria professional que tingués reconeguda, per un període superior a sis mesos durant un any, o vuit mesos durant dos anys, pot reclamar davant de la Direcció General de la Funció Pública la classificació professional adequada, sempre que complesca els requisits estipulats en aquest Conveni.   
Quan exercesquen funcions de categoria superior, però no escaiga, legalment o convencional, l'ascens, l'empleat tindrà dret a la diferència retributiva entre la categoria assignada i la funció que efectivament realitze.   
Si per necessitats peremptòries o imprevisibles de l'activitat productiva, el Consell necessita destinar un empleat a tasques corresponents a categoria professional inferior a la seua, només podran fer-ho pel temps imprescindible, i se li mantindrà la retribució i d'altres drets derivats de la categoria professional, cosa que serà comunicada als representants legals del empleats.  
Es concedeix preferència al personal subaltern al servei del Consell perquè puguen ocupar places vacants de categoria administrativa, sempre que obtinguen igual o superior puntuació que els altres aspirants a ingrés en les proves que es convoquen amb aquesta finalitat.  
Article 15. Accés a la Funció Pública.   
Si en el termini de vigència d'aquest Conveni queda aprovada la Llei de la Funció Pública o normes semblants d'accés al cos de funcionaris de l'Administració Autonòmica, en tot cas el personal fix en plantilla del Consell podrà accedir-hi en els termes de les normes esmentades, i seran respectats els drets adquirits, sense perjudici de l'exercici del dret per part dels contractats laborals d'optar a poder mantenir l'actual règim jurídic laboral.   
Article 16. Mobilitat, funcions i cessaments.   
1. La mobilitat funcional dins del Consell s'efectuarà sense perjudici dels drets econòmics i professionals del treballador, no tindrà altres limitacions que les exigides per les titulacions acadèmiques o professionals necessàries per a exercir la prestació laboral i la pertinença al grup professional.   
2. Quan calga prescindir del personal fix, amb excepció dels casos d'acomiadament discriminatori i objectiu, haurà de procedir-se d'acord amb la legislació vigent en aquesta matèria, i s'observarà, sempre dins de cada categoria, un rigorós ordre d'antiguitat en el Consell.   
Quan un empleat es propose cessar al servei del Consell, ho comunicarà a aquest per escrit duplicat, del qual se li lliurarà una còpia degudament segellada, amb quinze dies d'antelació.   
3. El treballador afectat per la reducció de plantilla tindrà opció a ocupar plaça d'especialitat inferior, si hi hagués vacant, i percebrà la remuneració corresponent al seu lloc de treball anterior.   
Article 17 Mobilitat geogràfica.   
Els empleats, tret dels contractats específicament per als serveis mòbils o itinerants, no podran ser traslladats a un centre de treball distint del Consell que exigesca canvi de residència, llevat que hi haja raons tècniques, organitzatives o productives que ho justifiquen, o bé contractacions referides a l'activitat empresarial i ho permeta l'autoritat laboral, amb expedient previ tramitat a l'efecte.   
Autoritzat el trasllat, l'empleat tindrà dret d'optar entre el trasllat, percebent una compensació per despeses, o l'extinció del contracte mitjançant la indemnització que siga determinada, com si es tractés d'extinció autoritzada per causes tecnològiques o econòmiques. La compensació a què fa referència el primer supòsit inclourà les despeses pròpies, així com les dels familiars al seu càrrec, en els termes que es convinguen entre les parts.   
Igualment, entre aquestes es fixarà el termini d'incorporació al nou lloc de treball, que no serà inferior a trenta dies.   
Per raons tècniques o de producció, o bé per contractacions referides a l'activitat del Consell, aquest podrà desplaçar el personal temporalment, fins el límit d'un any, a població altra de la residència habitual, abonant, a més dels salaris, les despeses de viatges i dietes. Si aquest desplaçament és per temps superior a tres mesos, el treballador tindrà dret a un mínim. de quatre dies laborals d'estança en el domicili d'origen per cada tres mesos de desplaçament, sense computar com a tals els de viatge, les despeses dels quals aniran a càrrec del Consell. Quan el treballador s'opose al desplaçament, tot al·legant-hi causa justa, compet a l'Autoritat Laboral, sense perjudici de l'executivitat de la decisió, conéixer la qüestió i la resolució serà de compliment immediat.   
Si per trasllat d'un dels conjuges canvia de residència, l'altre, si fas treballador del mateix Consell, tindrà dret al trasllat a la mateixa localitat, si hi hagués lloc de treball.   
Els representants legals dels treballadors tindran prioritat de permanença en els llocs de treball a què fem. referència.   
CAPITOL V   
Malalties, permissos i excedències  
Article 18. Malaltia.   
El Consell, des del cinqué dia de la baixa corresponent, fins i tot en malalties de més de 21 dies, complementarà les prestacions de la Seguretat Social fins al 100 % del salari real, durant un termini màxim de 9 mesos, a partir de la baixa, i sense que puga excedir de 9 mesos a l'any.   
Els treballadors afectats per aquest Conveni estan obligats, tret d'impossibilitat palesa i justificada, a lliurar en la Secretaria General Administrativa corresponent, en el termini de 48 hores, l'informe de baixa justificatiu.   
També d'hauran de prestar a ser reconeguts pel metge que designe el Consell, a fi que aquest informe sobre la impossibilitat de prestar serveis. La resistència de l'empleat a ser reconegut establirà la presumpció que la malaltia és simulada. En cas de discrepància entre el metge del Consell i el de l'empleat, se sotmetrà la qüestió a la Inspecció Mèdica de la Seguretat Social, el dictamen de la qual serà decisori.   
Es realitzarà reconeixement mèdic una vegada a l?any i a través del Gabinet d'Higiene i Seguretat en el Treball. El Consell facilitarà els mitjans necessaris per a la instal·lació, servei i manteniment d'una farmaciola sanitària en cada Conselleria.   
Article 19. Permissos.   
El personal tindrà dret a permissos retribuïts en els casos següents:   
-Per matrimoni: 15 dies, que es podran gaudir sense solució de continuïtat en les vacances.   
-Per mort del conjuge, pares o fills: 5 dies.   
-Per mort de germans: 3 dies.   
-Per part de l'esposa: 3 dies.   
-Per trasllat de domicili: 2 dies (es computaran bianualment).   
-Per compliment d'un deure públic: segons la legislació vigent.   
Els empleats tindran dret a una hora d'absència del treball per lactància d'un fill menor de nou mesos, que podran dividir en dues fraccions. La dona, per la seua voluntat, podrà substituir aquest dret per una reducció de la jornada normal en mitja hora, amb la mateixa finalitat.   
Qui per raó de guarda legal tinga a cura algun menor de sis anys o algun disminuït físic o psíquic, que no exercesca altra activitat retribuïda, tindrà dret a una reducció de la jornada de treball amb la disminució proporcional del salari entre, almenys, un terç i un màxim de la meitat de la durada d'aquella.   
L'empleat tindrà dret a permís retribuït per concórrer a exàmens, així com a una preferència a elegir torn de treball, si aquest és el règim instaurat en el Consell, quan curse amb regularitat estudis per a l'obtenció d'un títol acadèmic o professional. A l'adaptació de la jornada ordinària de treball per a l'assistència a cursos de formació professional, o a la concessió del permís escaient de formació o perfeccionament professional amb reserva de lloc de treball. S'estableix, amb justificació prèvia, un permís retribuït de 15 dies màxim, per qüestió d'estudis o formació professional, al marga dels altres drets o permissos contemplats en aquest Conveni.   
Permissos no retribuïts.   
Els empleats que duguen, com a mínim, un any en el Consell, tindran dret a sol·licitar un permís sense sou per un màxim de 15 dies durant l'any, i 30 cada dos anys, i l'haurà d'atorgar el Consell, tret que no resulte factible per notòries necessitats del servei.   
Llicències.   
El personal que duga un mínim de cinc anys de servei, podrà demanar, en cas de necessitat justificada, llicències sense sou per un termini no inferior a sis mesos. Aquestes llicències no podran sol·licitar-se més d'una vegada en el transcurs de tres anys.   
Article 20. Excedències.   
L'excedència podrà ser voluntaria o especial. L'especial, que donarà dret a la conservació del lloc i al còmput de l'antiguitat de la seua vigencia, serà concedida per la designació o elecció per a un càrrec públic que impossibilite l'assistència al treball.   
El reingrés haurà de ser sol·licitat dins del mes següent al cessament en el càrrec públic.   
L'empleat amb, almenys, una antiguitat en el Consell d'un any, té dret que se li reconega la possibilitat de situar-se en excedència voluntària per un termini no menor a un any i no major de cinc. Aquest dret només podrà ser exercit novament pel mateix treballador si han transcorregut quatre anys des del final de l'excedència anterior.   
Els empleats tindran dret a un període d 'excedència no superior a tres anys, per atendre la cura de cada fill, comptats des de la data del naixement d'aquest. Els fills successius donaran dret a un nou període d'excedència que posarà fi al que estava gaudint. Quan el pare i la mare treballen només un d'ells podrà exercir aquest dret.   
Alhora, podran sol·licitar el pas a la situació d'excedència en el Consell els empleats que exercesquen funcions sindicals d'àmbit provincial o superior, mentre dure l'exercici del càrrec representatiu.   
L'empleat excedent conserva un dret preferent al reingrés en les vacants d'igual o semblant categoria a la seua que hi hagués o es produïren en el Consell.   
Article 21. Servei militar.   
Durant el temps que el personal faça el Servei Militar, obligatori o voluntari, per tal d'avançar-ne el compliment, se li reservarà la plaça que venia exercint; transcorregut un mes del llicenciament sense la reincorporació al treball, s'entendrà que renuncia per voluntat pròpia al lloc de treball, i hi quedarà extingida la relació laboral.   
Quan les obligacions militars permeten a l'empleat acudir a l'oficina i sempre que per això no transtorne el treball, apreciació que farà el Consell, l'empleat podrà treballar per hores abonades a prorrata del seu sou.   
Si el Consell tingués dependències en la població a què és destinat, hom procurarà adscriure-l'hi, sempre que siguen compatibles amb els deures d'empleat i soldat.   
En tots els casos li seran abonades les gratificacions extraordinàries corresponents.   
CAPITOL VI  
Jornada laboral, vacances, dietes i pagaments extraordinaris  
Article 22. Jornada laboral  
1. La jornada laboral ordinària serà de 40 hores setmanals, tot respectant els acords que, amb caràcter general estan establerts per a l'Administració i la distribució de l'horari d'aquesta és: de 8 a 15 hores de dilluns a divendres, i de 9 a 14 hores els dissabtes.   
2. Per a aquells llocs de treball, als quals se'ls reconega el règim de dedicació exclusiva que, a més de les incompatibilitats inherents en aquest, impliquen la plena dedicació habitual al servei, la jornada de treball serà dues hores superior a l'establerta per a la jornada ordinària.   
3. Els treballadors gaudiran de mitja hora de descans per al desdejuni.   
4. Quan per necessitats de servei fos necessària la implantació de l'horari partit per a determinats llocs de treball, la Generalitat Valenciana acreditada la indemnització corresponent, que es fixa per a 1984 en 564 pessetes diàries.   
Els treballadors afectats per aquest Conveni, als llocs de treball dels quals se'ls reconega el complement de dedicació exclusiva, no tindran dret a percebre indemnització per jornada partida.   
Article 23. Marge de tolerància.   
S'establirà una marge de tolerància de 15 minuts en l'hora d'entrada o eixida en el treball, en benefici del personal.   
Article 24. Vacances.   
Tot el personal subjecte al present Conveni fruirà de 30 dies naturals de vacances. N'hi haurà 21 dies consecutius, com a mínim, i per tant poden ser fraccionats. S'hauran de fruir en el període comprés entre el primer de juliol i el 30 de setembre ambdós inclosos. El període de vacances es donarà a conèixer amb tres mesos d'antelació, com a mínim.   
Article 25. Dietes i locomoció. Comissions de serveis.   
Quant a dietes, hom s'atendrà al que siga establert, segons les normes reguladores del Consell, escoltant-hi el Comité d'Empresa i la Direcció General de la Funció Pública.   
Article 26. Pagaments extraordinaris.   
S'abonaran dos pagaments extraordinaris per l'import de les retribucions bàsiques d'una mensualitat cada una, en els mesos de juny i desembre, i hauran de ser abonades abans del 30 de juny la primera, i del 20 de desembre la segona.   
CAPITOL VII  
Retribucions, indemnitzacions, gratificacions, hores extraordinàries i Seguretat Social  
Article 27. Retribucions bàsiques.   
El personal contractat en règim laboral per la Generalitat Valenciana serà retribuït pels conceptes que es determinen en aquest Conveni. A tal efecte, s'estableixen les retribucions bàsiques següents, així com les condicions de còmput:   
1. Les quanties dels diversos conceptes retributius bàsics es fixen, tenint en compte el nivell de salaris existents en l'Administració de l'Estat per a llocs de semblant categoria i nivell, d'acord amb les equivalències descrites en l'article 11 d'aquest Conveni. En cap cas les retribucions bàsiques podran ser inferiors al Salari Mínim Interprofessional.   
2. El personal sotmès en aquest Conveni percebrà les retribucions bàsiques següents:   
a) El sou base més grau, que consistirà en una unitat igual per a tots els llocs de treball de la mateixa categoria.   
b) L'antiguitat, computada en triennis reconeguts com a conseqüència dels serveis efectius prestats en qualssevol de les Conselleries o altres òrgans o institucions dependents de la Generalitat Valenciana, i cada trienni serà valorat amb la mateixa quantia que els aprovats per als funcionaris de l'Administració Civil de l'Estat.   
c) Els pagaments extraordinaris, en número de dos a l'any, igual cada un d'ells a una mensualitat de les retribucions assenyalades en els apartats anteriors.   
3. Les retribucions bàsiques acordades per les parts, estan determinades en les taules de l'annex.   
Article 28. Retribucions complementàries.   
1. Complement normalitzat, que serà percebut pel personal laboral de la Generalitat Valenciana.   
2. Complement de dedicació exclusiva, que s'assignarà en aquells llocs de treball que així ho requeresquen, d'acord amb la naturalesa de les funcions.   
3. Complement de lloc de treball o destinació, que s'assignarà segons que estableix aquest Conveni.   
4. Plus de Perillositat, que s'assignarà únicament als mecànics-conductors.   
Els imports d'aquestes retribucions seran els establerts en l'Annex corresponent d'aquest Conveni.   
Article 29. Indemnitzacions i gratificacions.   
El personal afecte en aquest Conveni percebrà:   
a) Les indemnitzacions per residència, per les despeses realitzades per raó del servei, o pel trasllat forçós, amb canvi de residència, d'acord amb la legislació vigent.   
b) Les gratificacions per compensar la perillositat o penositat de determinats serveis, o el caràcter extraordinari d'aquests.   
La quantia d'aquestes percepcions serà determinada per la Comissió d'Interpretació, Vigilància, Arbitratge i Conciliació, així com les condicions de la percepció i qui en són els creditors.   
Article 30. Hores extraordinàries.   
D'acord amb la legislació vigent, el nombre d'hores extraordinàries no podrà ultrapassar de dues al dia, quinze al mes i cent a l'any, i seran abonades amb l'increment del 75 % sobre la retribució bruta anual dividida per la jornada laboral en còmput anual.   
Article 31. Seguretat Social  
1. Tots els empleats acollits en aquest Conveni, bé fixos bé interins, hauran de ser afiliats a la Seguretat Social, i tindran al seu càrrec la quota del productor, i de forma que les cotitzacions es realitzen d'acord amb la legislació vigent.   
2. La quota que correspon abonar a l'empleat, haurà de ser-li descomptada amb la mateixa periodicitat amb què se li abonen les retribucions, encara que de vegades quede pendent de liquidació posterior per diferències en els índexs o percentatges d'aplicació en cada període.   
CAPITOL VIII  
Garanties i drets sindicals  
Article 32. Seccions sindicals.   
Secció Sindical: Es podran crear seccions sindicals dins del Consell per part dels empleats afiliats en un mateix sindicat. La constitució serà comunicada al responsable de personal del Consell. La Secció Sindical elegirà un Delegat Sindical davant de la Direcció de Personal del Consell.   
El Delegat Sindical haurà de ser empleat en actiu del Consell, i designat d'acord amb els estatuts de la Central Sindical o Sindicat que representa.   
Per a les funcions dels Delegats Sindicals hom s'atendrà al que disposa l'Estatut dels Treballadors.   
Drets Sindicals:   
Mentre no hi haja modificació que tinga incidència en el nombre d'elegits en les normes electorals, segons les quals s?han celebrat les darreres eleccions, tots els representants del personal disposaran de fins a 25 hores mensuals, dins de la jornada normal o ordinària de treball, per a l'exercici de les funcions representatives, sense que, en cap cas, es produesca el dret a la percepció d'hores extraordinàries, encara que aquestes activitats representatives siguen realitzades fora de la jornada esmentada.   
Els representants dels treballadors fruiran d'aquest dret amb el requisit de la notificació escrita del Cap de la Unitat Administrativa corresponent, dins de la jornada anterior a l'execució, tret de raons d'urgència degudament justificades per escrit amb posterioritat.   
Les distintes hores podran acumular-se en un o diversos dels distints membres del Comité d'Empresa, i alguns dels representants sindicals podran quedar rellevats del seu treball.   
Per a l'acumulació esmentada caldrà la cessió i acceptació per escrit dels afectats; de la qual hom donarà trasllat al Sr. Conseller de Presidència.   
Els representants del personal laboral en les Comissions negociadora i paritària del Conveni que estiguen destinats als serveis perifèrics del departament, tindran dret a percebre dietes i despeses de desplaçament per assistir a les reunions oficials d'aquestes.   
Les hores usades en els viatges a les reunions no entraran en el còmput d'hores establertes en el còmput anterior, i no seran, en cap cas, abonables com a hores extraordinàries.   
La Secretaria General de cada departament cursarà l'autorització corresponent d'assistència a les reunions de les Comissions esmentades.   
Les dietes per als representants del personal laboral en l'exercici de les seues funcions tindran una valor fix de 3.500 pessetes la dieta normal, i 1.500 pessetes netes la reduïda o mitjana, siga quin siga el nivell retributiu i l'antiguitat d'aquests.   
Article 33. Comité d'Empresa.   
Les parts signants, per les estipulacions presents, ratifiquen la condició d'interlocutors vàlids, i s'hi reconeixen com a tals, per tal d'incrementar unes relacions laborals basades en el respecte mutu i tendents a facilitar la resolució de tots els conflictes i problemes que suscite la nostra dinàmica social.   
En tots els altres aspectes referents al Comité d'Empresa, hom s'atendrà al que disposa l'Estatut dels Treballadors.   
CAPITOL IX  
Disposicions diverses  
Article 34. Formació de personal  
La Generalitat Valenciana procurarà una formació progressiva a tot el personal fix en plantilla del Consell, a fi de vetlar per una millor prestació dels serveis, procurar un millor funcionament i augmentar-ne l'eficàcia.   
Aquesta formació es concretarà en la realització de cursos de perfeccionament per a cada una de les categories professionals. Aquests cursos hauran de ser organitzats i subvencionats pel Consell, i es realitzaran amb una periodicitat mínima d'un curs cada dos anys.   
La programació i el desenvolupament dels cursos de formació i perfeccionament seran realitzats per l'Institut Valencià d'Administració Pública, aprovat per Decret 17/84, de 6 de febrer, publicat en el Diari Oficial de la Generalitat Valenciana del 16 de febrer del mateix any.   
Article 35. Subsidi per malaltia o accident de treball.   
A partir de la signatura d'aquest Conveni, els treballadors que causen baixa per malaltia comuna o de treball percebran, amb càrrec al Consell, un complement que, addicionat a la indemnització, supose la percepció del 100% del salari real del treballador.   
Per tal de determinar la quantia de la prestació es tindrà en compte, quant a la fixació de la base de cotització, el que estableix la legislació vigent.   
El Consell podrà verificar l'estat de malaltia o accident del treballador mitjançant reconeixement a càrrec del personal mèdic. La negativa del treballador al reconeixement esmentat podrà determinar la suspensió dels drets econòmics que poguessen existir a càrrec del Consell per aquesta situació.   
Article 36. Assegurança per defunció o invalidesa.   
El Consell constituirà, sempre que també ho faça així per a tot el personal, una assegurança per defunció o invalidesa per al personal laboral, en els termes i les condicions de: jubilació, mort accidental, mort per accident de circulació, invalidesa total i permanent per malaltia o accident, que siguen establerts en el moment oportú.   
D'aquestes garanties, els treballadors en rebran el certificat individual corresponent i una còpia el Comité d'Empresa, si la sol·licités.  
Article 37. Seguretat i higiene en el treball.   
1. Les unitats administratives adoptaran, pel que fa a la prevenció d'accidents, higiene i seguretat en el treball, totes les disposicions que hi escaiguen per tal de donar el compliment degut a les normes de l'Ordenança General de Seguretat i Higiene en el Treball i d'altres preceptes d'aplicació general.   
2. En tots els centres de treball, i amb independència de l'assistència que puguen prestar-hi les entitats d'Assegurances d'Accidents i Malaltia, hi haurà farmacioles portàtils o fixes per a primers auxilis.   
3. Ambdues parts manifesten la voluntat de, en el menor termini possible, procedir a la constitució d 'un Comité de Seguretat i Higiene en el Treball.   
Article 38. Jubilació.   
A sol·licitud de qualsevol de les parts, amb la conformitat prèvia del Consell a través d'expedient de Reestructuració de Plantilla, hom podrà instar de l'Autoritat Laboral, per al personal amb un mínim de deu anys de servei i l'edat del qual siga de 64 anys fets, la jubilació avançada, segons les disposicions vigents, i el Consell hi efectuarà l'aportació que s'escaiga.   
Article 39. Fons d'ajudes socials.   
Es crea un Fons amb les aportacions del Consell i dels treballadors afectats per aquest Conveni, a fi de cobrir les necessitats d'ordre social dels treballadors contractats laborals del Consell.   
Les aportacions seran les que siguen determinades per la Comissió de Vigilància, Interpretació, Arbitratge de la massa salarial.   
La quantia d'aquestes aportacions serà renovada seguint la vigència del Conveni, i els superàvits que s'hi produesquen seran acumulables per als anys següents.   
El Reglament de funcionament d'aquest Fons serà elaborat en el termini de 30 dies des de la signatura d'aquest Conveni, i s'hi regularà la gestió, en la qual el Comité d'Empresa participarà en forma paritària.   
DISPOSICIONS ADDICIONALS  
Primera  
En el cas de contractació de personal d'oficis diversos, no inclosos en les categories del Conveni Col·lectiu, amb informe previ del Comité d'Empresa, la Junta de Classificació de llocs de treball i Plantilles Orgàniques, creada per l'Ordre de 8 de març de 1984, de la Conselleria de la Presidència, determinarà les categories i els nivells apropiats a cada cas.   
Segona  
Les taules salarials per a 1984 són les incloses en l'Annex adjunt, amb indicació de les retribucions brutes anuals bàsiques i de les corresponents als diferents nivells de destinació i dedicació.   
DISPOSICIONS FINALS  
Primera  
La quantia exacta de les retribucions percebudes pel personal afecte en aquest Conveni és la que figura en l'Annex que s'hi adjunta i que coincideix exactament amb les retribucions normalitzades dels funcionaris de l'Administració Civil de l'Estat, i hauran de figurar en els mateixos termes en els Pressupostos Generals de la Generalitat Valenciana de cada exercici.   
Segona  
Les quanties acordades per les parts i que es reflecteixen en l'Annex de Taules Salarials adjunt, seran d'aplicació amb efectes des de l'1 de gener de 1984.   
En matèria salarial es respectaran els drets adquirits del personal afectat per aquest Conveni. En els casos en què les percepcions salarials resultaren en alguna quantia més beneficiosa, aquesta passarà a constituir un complement personal transitori absorbible.   
En tot el que fa referència al complement de destinació, al personal laboral que tinga reconegut en un lloc de treball un nivell superior del que resulte de la classificació de llocs, li serà respectat el nivell esmentat mentre exercesca aquest lloc.   
Tercera  
La Generalitat Valenciana es compromet, d'acord amb l'adequació necessària a les normes de rang estatal, a la progressiva acumulació al Salari Base dels complements salarials, per tal que en el menor termini possible l'estructura remunerativa contemple únicament dos conceptes: les retribucions bàsiques i els complements per lloc de treball.   
A València, el 17 d'abril de 1984.   
ANNEX  
TAULES SALARIALS PER A 1984  
1. RETRIBUCIONS BASIQUES, QUANTIA MENSUAL  
Categoria I.P. Sou Grau Trienni  
   
Titulat Superior 10 75.504 8.754 3.430  
Titulat Mitjà 8 61.758 4.668 2.744  
Administratius 6 48.967 3.500 2.058  
Auxiliars Administratius 4 39.215 1.167 1.372  
Subaltern 3 94.384 744 1.029  
Mecànic-Conductor 3 34.250 2.625 1.029  
Els pagaments extraordinaris seran dos, i la quantia de cada una serà igual a la suma d'una mensualitat de sou, grau i trienni.   
2. RETRIBUCIONS COMPLEMENTARIES  
2.1. Complement normalitzat  
Categoria IP. Coeficient Quantia mensual  
   
Titulat Superior 10 5 34.240  
Titulat Mitjà 8 3,6 24.053  
Administratiu 6 2,6 19.382  
Administratiu 6 2,3 15.163  
Auxiliar Administratiu 4 1,7 15.187  
Subaltern 3 1,3 16.620  
Mecànic-Conductor 3 1,5 18.944  
2.2. Els subalterns percebran un complement compensador de retribucions mínimes d?11.202 pessetes anuals, sempre que llurs retribucions íntegres durant aquest any no assolesquen les 50.000 pessetes mensuals.   
Els conductors percebran un complement per perillositat per un import anual de 224.237 pessetes.   
2.3. Els titulars de llocs de treball que no tinguen assignat expressament nivell de complement de destinació, en percebran els següents:   
Index de proporcionalitat Nivell mínim C. destinació  
   
 10 11  
 8 9  
 6 8  
 4 6  
 3 5  
 Quantia mensual mínima  
Index de proporcionalitat complement d?exclusiva  
   
 10 18.598  
 8 14.880  
 6 12.018  
 4 10.730  
La meritació es farà efectiva d'ofici per la Conselleria d'Economia i Hisenda.  
COMPLEMENT DE DESTINACIO I DEDICACIO EXCLUSIVA  
 Quantia mensual  
Càrrec Titulació Nivell Destinació dedicació exclusiva  
   
 30 56.516 48.926  
 29 53.553 46.480  
 28 50.590 44.034  
 27 47.627 41.588  
 26 44.837 39.141  
 25 41.874 36.695  
 24 38.912 34.249  
 23 35.949 31.802  
 22 32.986 29.356  
 21 30.030 26.910  
 20 27.300 24.463  
 19 25.480 22.833  
 18 23.660 21.202  
 17 21.840 19.571  
 16 20.020 17.941  
 15 18.200 16.309  
 14 16.380 14.678  
 13 14.560 13.048  
 12 12.740 11.417  
 11 10.920 9.787  
 10 9.100 9.787  
 9 8.190 9.787  
 8 7.280 9.787  
 7 6.370 9.787  
 6 5.460 9.787  
 5 4.550 9.787  
 4 3.640 9.787  
 3 2.730 9.787  
 2 1.820 9.787  
 1 910 9.787